Návrh komuniké

Vláda Slovenskej republiky na svojom zasadnutí dňa .......... 2004 prerokovala a schválila návrh na pristúpenie Slovenskej republiky k Dohovoru vypracovanému na základe článku K.3. ods. 2 písm. c) Zmluvy o Európskej únii o boji proti korupcii týkajúcej sa činiteľov Európskych spoločenstiev alebo činiteľov členských štátov Európskej únie.
Cieľom tohto Dohovoru je postihovať domácich činiteľov, činiteľov Európskeho spoločenstva a činiteľov členských štátov Európskej únie za korupciu, ktorej sa dopustia priamo alebo nepriamo, ako aj každého, kto sa takéhoto konania dopustí voči vyššie uvedeným osobám. Dohovor sa svojou úpravou zaraďuje do všeobecného rámca boja proti korupcii Európskej únie a súčasne je  jedným z prostriedkov zlepšenia súdnej spolupráce v trestných veciach medzi členskými štátmi Európskej únie.
Pristúpenie k Dohovoru je v súlade so zahraničnopolitickými záujmami Slovenskej reoubliky a s Programovým vyhlásením vlády Slovenskej republiky.